text: Far dømt for vold mod sin datter 
  20 marts 2018 kl. 15.06
  En 42-årig mand blev i dag dømt ved retten i Horsens for at have udøvet vold mod sin otte-årig datter. 
  I perioden fra januar 2015 til august 2017 har en far fra Rødekro udøvet vold mod sin otte-årige datter. 
  I dag blev han dømt i sagen.
  Mika Nissen, anklager, Sydøstjyllands Politi: "Den 42-årige mand blev blandt andet dømt for på datterens fødselsdag at have løftet hende op fra jorden i håret. Derudover blev han dømt for i flere tilfælde at have taget hårdt fat i datterens arme, så hun fik blå mærker af det."
  - Den 42-årige mand blev blandt andet dømt for på datterens fødselsdag at have løftet hende op fra jorden i håret. Derudover blev han dømt for i flere tilfælde at have taget hårdt fat i datterens arme, så hun fik blå mærker af det, udtaler anklager Mika Nissen fra Sydøstjyllands Politi i en pressmeddelse.
  Faren nægtede sig skyldig, men tog imod dommen.
  Han erkendte, at han i to tilfælde havde taget fat i datterens arm, og at der efterfølgende kom blå mærker af det. Der var dog ikke tale om vold efter hans opfattelse, og han fortalte i retten, at han ikke havde haft til hensigt at påføre hende blå mærker.
  Han var også tiltalt for i 2013 at have sparket datteren i maven. Men det blev han frifundet for. 
  Retten besluttede, at straffen skulle fastsættes til fængsel i 30 dage med vilkår om samfundstjeneste.
  